Kruispunt 5 Maart 2017
Ons het vandeesweek Aswoensdag gevier en vandag is die derde dag van Lent.
Lent is die oudste fees in die kerk, en hoewel dit nie gewortel is in ons gereformeerde tradisie nie, word dit tog wyd beoefen en kan dit ons geloofslewe verryk.
Ek nooi jou om oor die volgende 38 dae na te dink oor jou verhouding met God, eenvoudig te leef, tyd te maak vir gebed en, as jy kan, die dissipline van vas te beoefen.
Vas kan verskillende vorme aanneem: jy kan gedurende die Lent-tydperk 'n lekkerny vermy, of nie koffie of tee drink of alkohol gebruik nie, maar jy kan ook ekstra tyd in gebed deurbring, of diens doen by 'n organisasie soos Tshepo.
My wens is dat die Lent-tydperk vir jou geestelike groei sal inhou en dat ons tot Paas-Sondag nader aanmekaar en aan die Woord sal beweeg.
Sondag 5 Maart 2017
1ste Sondag in Lydenstyd
09:00 - Erediens en Doop met tema Eden; deur die bril van die profete word gelei deur dr Jurie Schoeman
Teksvers: Jesaja 51:1-4
Baie geluk aan Brandon en Deidré Allen met die doop van hul dogtertjie, Emily
Lydenstyd is 'n seisoen van 46 dae (40 dae en 6 Sondae) waarin die kerk die lyding van Christus in herinnering roep en daarop reageer in voorbereiding op die Paasfees. Lydenstyd wys by uitstek dat God op 'n besondere wyse die God van die noodlydendes, die armes en die verontregtes is en dat Christus in ons werklike nood ingedaal het.
Die Westerse kerk het in die 2de helfte van die 4de eeu in navolging van die Oosterse kerk begin om vir Paasfees voor te berei deur 'n vastydperk van 40 dae in te stel. Dié vas het meestal beteken dat slegs een maaltyd sonder vleis per dag geëet is. Tradisioneel begin die vastydperk op Aswoensdag. Aanvanklik was die plasing van die as op die kop van 'n sondaar 'n soort tughandeling en boete-oplegging van die kerk. Later het dit 'n meer seremoniële funksie gekry en is die as, gewoonlik van die vorige jaar se palmtakke, in die vorm van 'n kruis op lidmate se voorkoppe gesmeer.
Lydenstyd is 'n tyd van:
bepeinsing en stilte
gereedmaak om vernuwing te ontvang
verwondering aan die kruisiging as dié liefdesdaad van alle tye
Op Aswoensdag is die kleur grys. Vir die res van Lydenstyd word donker, aardse kleure voorgestel. Pers word ook dikwels in hierdie tyd gebruik.
Lydenstyd is 'n geskikte tyd om na te dink oor die verskillende gestaltes van lyding wat in ons gemeenskap voorkom.
Henriëtte Drotskie weer in hospitaal.
Karwas-oggend Saterdagoggend 11 Maart 2017 09:00-13:00. Ons tieners gaan help karre was by Tshepo. Adres: h/v Weltevredenrylaan en Fir-rylaan, Blackheath.
Rangskik met loof uit jou tuin vir die kerk en sien ook nuwe maniere om jou tee en eettafels te dek!
Pieter Pyper van White House Interiors sal eetgerei van PIP (Amsterdam) en Burleigh(Engeland) gebruik om mee te dek.